ΦΥΛΛ ΕΡΓ Π 830-867

**830-836:** Ο Έκτορας καυχιέται πάνω από τον ετοιμοθάνατο Πάτροκλο. Του μιλά με ειρωνεία λέγοντας ότι …………………………………………… ………………………………………………………………. Συνεχίζει μιλώντας για τον εαυτό του σε τρίτο πρόσωπο αρχικά και μετά σε πρώτο και λέει ……………………………………………………………………………………………………………… Ωστόσο αυτή η υπεροψία δεν δικαιολογείται από τα γεγονότα, αφού χτύπησε θανάσιμα τον Πάτροκλο άοπλο, τραυματισμένο και πεσμένο στο έδαφος. Οι στίχοι 835-36 αποτελούν **επική ειρωνεία**, επειδή οι ακροατές ξέρουν ότι όντως οι Τρωαδίτισες δε θα γνωρίσουν τη δουλεία όσο ζει, μόνο που δε θα ζει για πολύ ακόμα.

**837-842**: Συνεχίζει υποθέτοντας ότι ο Αχιλλέας ………………………… ………………………………………………………………………………………………………........................................................ Η υπόθεση αυτή αδικεί τον Αχιλλέα, ο οποίος είχε παραγγείλει στον φίλο του το ακριβώς αντίθετο, δηλ. να απωθήσει τους εχθρούς και να γυρίσει κατευθείαν πίσω χωρίς να τους καταδιώξει. Σχολιάζει τέλος, ότι ο Πάτροκλος θα ευχαριστήθηκε με την εντολή του Αχιλλέα, επειδή είναι ανόητος. Κι εδώ ο Έκτορας δείχνει υπεροψία και έπαρση θεωρώντας ότι είναι πολύ ανώτερος από τους αντιπάλους του.

**843-854**: Ο Πάτροκλος απαντά «με την ψυχή στο στόμα», δηλ. ελάχιστες στιγμές πριν πεθάνει, αφού οι ομηρικοί άνθρωποι φαντάζονταν ότι η ψυχή του ανθρώπου που πεθαίνει βγαίνει από το στόμα του και πηγαίνει στον Άδη. Αρχικά υποβαθμίζει τη νίκη του Έκτορα λέγοντας ……………………………………………………………….. Έτσι αποκαθιστά την αλήθεια, ότι δηλαδή ο Φοίβος ήταν αυτός που νίκησε τον Πάτροκλο και τον έδωσε ηττημένο στους επόμενους, τον Εύφορβο και τον Έκτορα. Κατόπιν (847-48) χρησιμοποιεί μια υπερβολή λέγοντας ………………………………………………………………………………. Τέλος (851-854), προφητεύει στον εχθρό του ότι ο θάνατός του είναι κοντά, αφού θα τον σκοτώσει ο Αχιλλέας. Πρόκειται για **προοικονομία**, επειδή αυτό ακριβώς θα συμβεί παρακάτω. Η γνώση του ετοιμοθάνατου ήρωα δικαιολογείται από την αντίληψη της εποχής ότι κοντά στο θάνατο οι άνθρωποι μπορούσαν να δουν το μέλλον.

**855-857**: Ο ποιητής παρουσιάζει τον θάνατο του Πατρόκλου με μια πολύ μελαγχολική αλλά και παραστατική **εικόνα** που αποτελεί ταυτόχρονα και **προσωποποίηση**: η ψυχή εγκαταλείπει κλαίγοντας το νεανικό και ανδρείο σώμα του Πατρόκλου και βαδίζει στον Άδη.

**858-867**: Ο Έκτορας αναρωτιέται γιατί ο νεκρός πια Πάτροκλος του προφητεύει το θάνατό του, αφού υπάρχει και το ενδεχόμενο αυτός να σκοτώσει τον Αχιλλέα και όχι το αντίθετο. Πρόκειται για **επική ειρωνεία**, επειδή ξέρουμε πως αυτό το ενδεχόμενο δεν υπάρχει. Στη συνέχεια ο ήρωας στρέφεται εναντίον του ηνίοχου Αυτομέδοντα, ο οποίος όμως απομακρύνεται χάρη στα μαγικά άλογα του Αχιλλέα.

Ερώτηση

Ηθογράφηση Έκτορα